CELEX: C2007/235/47
Language: et
Date: 2007-10-06 00:00:00
Title: Kohtuasi T-314/07: 22. augustil 2007 esitatud hagi — Simsalagrimm Filmproduktion versus komisjon ja EACEA

6.10.2007   
            
            
               ET
            
            
               Euroopa Liidu Teataja
            
            
               C 235/25
            
         22. augustil 2007 esitatud hagi — Simsalagrimm Filmproduktion versus komisjon ja EACEA
   (Kohtuasi T-314/07)
   (2007/C 235/47)
   Kohtumenetluse keel: saksa
   Pooled
   
      Hageja: Simsalagrimm Filmproduktion GmbH (München, Saksamaa) (esindajad Rechtsanwalt D. Reich ja Rechtsanwalt D. Sharma)
   
      Kostjad: Euroopa Ühenduste Komisjon ja Hariduse, Audiovisuaalvaldkonna ja Kultuuri Täitevasutus (EACEA)
   Hageja nõuded
   
               —
            
            
               Tühistada 20. juuni 2007. aasta otsus Debit Note nr 3240905584;
            
         
               —
            
            
               mõista kohtukulud välja kostjatelt.
            
         Väited ja peamised argumendid
   Hageja ja komisjon sõlmisid 1998. aastal lepingu arvuti abil animeeritud multifilmiseeriate loomiseks programmi MEDIA II — arendamine ja levitamine (1). EACEA nõudis 20. juuni 2007. aasta kirjaga hagejalt selle lepingu raames kogu makstud summa tagasi. Hageja esitas selle otsuse vaidlustamiseks käesoleva hagi.
   Hageja leiab esiteks, et EACEA ei olnud vaidlustatud otsuse tegemisel formaalselt pädev, kuna see pädevus on komisjonil.
   Edasi väidab hageja, et vaidlustatud otsusega on rikutud EÜ artiklis 256 sätestatud kohustust põhjendada riigivõimu tegevust.
   Lisaks rikuti hageja kaitseõigust, kuna tema taotlus toimikuga tutvumiseks jäeti rahuldamata, ning hagejal oli seetõttu võimatu tuvastada, milliseid kriteeriume kasutati tagasimaksmise nõude põhjendamisel.
   Hageja leiab samuti, et lepingut ei öeldud õiguspäraselt üles ning et puudusid alused lepingu ülesütlemiseks. Sellega seoses väidab hageja muu hulgas, et selle lepingu ülesütlemine ning makstud abi tagasinõudmine kujutavad endast õiguspärase ootuse põhimõtte rikkumist.
   
      (1)  Nõukogu 10. juuli 1995. aasta otsus 95/563/EÜ Euroopa päritoluga audiovisuaalteoste arendamise ja levitamise soodustamiseks mõeldud programmi rakendamise kohta („MEDIA II — arendamine ja levitamine”) (1996-2000) (EÜT L 321, 30.12.1995, lk 25).